Source: https://minzp.sk/oblasti/ochrana-prirody-krajiny/spravne-konania/kraj-trencin/ou-trencin/ou-tn-oszp1-2014-025887-2-sd.html
Timestamp: 2020-07-03 13:34:41+00:00

Document:
OU-TN-OSZP1-2014/025887-2/SD
MŽP - Úradná tabuľa - Ochrana prírody - správne konania - Kraj Trenčín - Okresný úrad Trenčín - OU-TN-OSZP1-2014/025887-2/SD
Oznamujeme Vám, že Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“), začal dňa 6. 10. 2014 správne konanie, ako vecne a miestne príslušný orgán štátnej správy ochrany prírody a krajiny podľa § 1 ods. 1 písm. b) a § 4 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov, na základe žiadosti Slovenského vodohospodárskeho podniku, š. p., Správy povodia stredného Váhu II. (ďalej len „žiadateľ“, kontaktná adresa: Nábrežie I. Kraska 834/3, 921 80 Piešťany).
Predmetom žiadosti je vydanie súhlasu podľa § 6 ods. 4 zákona č. 543/2002 Z. z. o ochrane prírody a krajiny v znení neskorších predpisov na zmenu stavu mokrade odstránením nánosov v koryte vodného toku Dubová, ktoré sa plánuje v k. ú. Častkovce, okres Nové Mesto nad Váhom. Prečistenie vodného toku je plánované v rkm 17,708 – 18,477 z dôvodu vzdúvania vodnej hladiny pri zvýšených prietokoch a následného zatápania pravostranného vyústenia ČOV. Predmetom žiadosti je i súhlas na výrub drevín v zmysle § 47 ods. 3 uvedeného zákona z dôvodu prístupu ťažobných mechanizmov z pravostranného brehu vodného toku. Dotknuté územie je súčasťou prírodnej pamiatky (PP) Brehové porasty Dubovej, kde platí štvrtý stupeň ochrany prírody v zmysle § 14 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“). Ochranné pásmo PP je stanovené v zmysle § 17 ods. 8 zákona o ochrane prírody a krajiny na 60 m von od jej hranice a platí v ňom tretí stupeň ochrany v zmysle § 14 uvedeného zákona.
K uvedenej žiadosti orgán ochrany prírody oznamuje, že súhlas orgánu ochrany prírody na zmenu stavu mokrade podľa § 6 ods. 4 zákona o ochrane prírody a krajiny sa nevyžaduje, nakoľko žiadateľ bude vykonávať predmetnú činnosť v uvedenom stupni ochrany ako správca vodného toku v súlade s osobitným predpisom.
Súhlas na výrub drevín podľa § 47 ods. 4 písm. j) zákona o ochrane prírody a krajiny sa nevyžaduje, keďže uvedená PP sa nachádza vo štvrtom stupni ochrany, kde je podľa § 15 ods. 1 písm. e) uvedeného zákona zakázané rúbať dreviny a je tu potrebné udelenie výnimky zo zakázaných činností v zmysle § 67 písm. h) uvedeného zákona.
Žiadateľ nie je v zmysle zákona č. 145/1995 Z. z. o správnych poplatkoch v znení neskorších predpisov oslobodený od správneho poplatku.
Orgán ochrany prírody upovedomuje o začatí konania aj združenia s právnou subjektivitou, ktoré o to písomne požiadali v súlade s ustanoveniami § 82 ods. 6 zákona o ochrane prírody a krajiny.Tieto sa môžu v súlade s § 82 ods. 3 uvedeného zákona do 5 pracovných dní od zverejnenia tohto oznámenia na internetovej stránke www.minv.sk (časť Správne konania) písomne alebo elektronicky prihlásiť za účastníka konania.
1) Obec Častkovce, Obecný úrad č. 399, 916 27 Častkovce
2) Okresný úrad Nové Mesto nad Váhom, odbor starostlivosti o životné prostredie, Hviezdoslavova 36, 915 41 Nové Mesto nad Váhom
7) Lesoochranárske zoskupenie VLK, Tulčík 26, 082 13 Tulčík

References: § 1
 § 4
 § 6
 § 47
 § 14
 § 17
 § 14
 § 6
 § 47
 § 15
 § 67
 § 82
 § 82